ประกาศกระทรวงการคลังเรื่องลักษณะ สี และขนาดธนบัตรชนิดราคา๑๐๐๐ บาท แบบใหม่ ที่จะนำออกใช้[๑] ด้วยธนาคารแห่งประเทศไทยจะนำธนบัตรชนิดราคา ๑๐๐๐ บาท แบบใหม่ออกใช้รัฐมนตรีว่าการกระทรวงการคลัง อาศัยอำนาจตามความในมาตรา ๑๔ วรรค ๒แห่งพระราชบัญญัติเงินตรา พ.ศ. ๒๕๐๑ จึงประกาศลักษณะ สี และขนาดของธนบัตรชนิดราคา๑๐๐๐ บาท แบบใหม่ ดังต่อไปนี้๑. ลักษณะและสีก. ด้านหน้าตอนกลางเบื้องขวามีพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันในฉลองพระองค์ครุยมหาจักรีบรมราชวงศ์พิมพ์ด้วยสีน้ำตาลเข้มตอนกลางเบื้องซ้าย มีรูปพระครุฑพ่าห์ ข้อความ รัฐบาลไทย ธนบัตรเป็นเงินที่ชำระหนี้ได้ตามกฎหมาย ตัวเลขไทย ๑๐๐๐ พิมพ์ด้วยสีน้ำตาลเข้มลายมือชื่อและข้อความ รัฐมนตรีว่าการกระทรวงการคลัง และ ผู้ว่าการธนาคารแห่งประเทศไทย พิมพ์ด้วยสีดำองค์ประกอบทั้งหมดนี้พิมพ์ทับบนภาพเสาโรมันสีเขียวอมเหลืองและสีเหลืองและภาพเสาโรมันสีน้ำตาลอมส้มและสีเหลืองเบื้องซ้ายมุมบน มีหมวดอักษรและเลขหมายไทยสีแดงถัดลงมามีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำตัวเลขไทย ๑๐๐๐ มุมล่างมีลายประดิษฐ์สีทองเบื้องขวามุมบน มีตัวเลขอารบิก 1000 พิมพ์ส่วนบนด้วยสีเขียว พิมพ์ส่วนล่างด้วยสีน้ำตาลเข้ม และมีข้อความ หนึ่งพันบาท สีน้ำตาลเข้มองค์ประกอบทั้งสองอย่างนี้พิมพ์ทับบนแถบฟอยล์สีเงินซึ่งผนึกไว้ตามแนวตั้งข. ด้านหลังตอนกลาง มีภาพพระบรมรูปพระบาทสมเด็จพระจุลจอมเกล้าเจ้าอยู่หัวพระปิยมหาราช พิมพ์ด้วยสีน้ำตาลเข้ม ด้านบนมีลายซุ้มเรือนแก้วสีส้ม สีเหลืองสีเขียวเข้ม สีน้ำตาลเข้ม และสีน้ำตาล ด้านขวามีภาพพระที่นั่งอนันตสมาคมสีน้ำตาลเบื้องซ้ายมุมบน มีรูปพระครุฑพ่าห์สีเขียวและสีน้ำตาลเข้มถัดมาทางขวามีข้อความ พระบาทสมเด็จพระจุลจอมเกล้าเจ้าอยู่หัว พระปิยมหาราช และ พ.ศ. ๒๔๑๑ - ๒๔๕๓ ซึ่งเป็นปีเสด็จเถลิงถวัลยราชสมบัติและปีเสด็จสวรรคตรวมทั้งภาพพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัวทรงม้าพระที่นั่งพิมพ์ด้วยสีน้ำตาล มีภาพการเลิกทาส และตัวเลขไทย ๑๐๐๐ ที่มุมล่างพิมพ์ด้วยสีน้ำตาลเข้มเบื้องขวามุมบน มีตัวเลขอารบิก 1000 สีน้ำตาลเข้มถัดลงมามีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันลายน้ำตัวเลขไทย ๑๐๐๐ และข้อความ โทษฐานปลอมหรือแปลงธนบัตร คือ จำคุกตลอดชีวิตหรือจำคุกอย่างสูงยี่สิบปี และปรับอย่างสูงสี่หมื่นบาท พิมพ์ด้วยสีน้ำตาลเข้มค. ลักษณะพิเศษ(๑) กระดาษธนบัตรมีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำตัวเลขไทย๑๐๐๐ ซึ่งมีความโปร่งแสงเป็นพิเศษมองเห็นได้ชัดเจนทั้งสองด้านเมื่อยกธนบัตรขึ้นส่องดูกับแสงสว่างมีเส้นใยเรืองแสง ซึ่งมองไม่เห็นด้วยแสงธรรมชาติแต่จะเห็นเรืองแสงเป็นสีเหลือง สีแดง และสีน้ำเงินภายใต้รังสีเหนือม่วงมีแถบสีม่วงแดงซ่อนไว้ตามด้านกว้างของธนบัตรโดยมีบางส่วนของแถบสีม่วงแดงปรากฏให้เห็นเป็นระยะที่ด้านหลังของธนบัตรภายในแถบสีม่วงแดงมีตัวเลขอารบิก และตัวอักษรไทยข้อความ ๑๐๐๐ บาท ขนาดเล็กสามารถอ่านได้ทั้งสองด้านเมื่อยกธนบัตรขึ้นส่องดูกับแสงสว่างเมื่อพลิกธนบัตรขึ้นและลงจะเห็นรูปสี่เหลี่ยมขนาดเล็กสีม่วงแดงเลื่อนไปมาระหว่างด้านซ้ายและด้านขวาและเปลี่ยนเป็นสีเขียวแถบฟอยล์สีเงินซึ่งผนึกไว้ตามแนวตั้งที่ด้านหน้าเบื้องขวาภายในมีตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัวเนื่องในโอกาสพระราชพิธีมหามงคลเฉลิมพระชนมพรรษา ๗ รอบ ๕ ธันวาคม ๒๕๕๔บริเวณตราสัญลักษณ์ฯ มีตัวเลขอารบิก 1000 เมื่อพลิกเอียงธนบัตรจะเปลี่ยนเป็นตัวเลขไทย ๑๐๐๐ ใต้ตราสัญลักษณ์ฯ มีตัวเลขอารบิก 1000 และมีแถวตัวเลขไทย ๑๐๐๐ ขนาดจิ๋วสลับกับตัวเลขอารบิก1000 ขนาดจิ๋วเรียงติดต่อกันในแนวโค้งองค์ประกอบทั้งหมดนี้จะเปลี่ยนสีสะท้อนแสงวาววับเมื่อพลิกธนบัตรไปมา(๒) หมึกพิมพ์ด้านหน้าลายเส้นแนวนอนพิมพ์นูนด้วยสีน้ำตาลเข้มเรียงลดหลั่นกันลงมาที่ด้านหน้าเบื้องขวาเป็นเครื่องหมายสำหรับผู้มีความบกพร่องทางสายตาใช้สัมผัสนำไปสู่สัญลักษณ์แจ้งชนิดราคาที่ด้านล่างซึ่งพิมพ์นูนเป็นรูปดอกไม้สีน้ำตาลเข้ม ๔ ดอก มาจากตัวอักษรโรมัน T ในอักษรเบรลล์ ซึ่งกำหนดให้เป็นสัญลักษณ์สำหรับธนบัตรชนิดราคา ๑๐๐๐ บาทตัวเลขอารบิก 1000 ที่ด้านหน้าเบื้องซ้ายมุมบนพิมพ์แยกบางส่วนไว้บนด้านหน้าและบางส่วนไว้บนด้านหลังในตำแหน่งที่ต่อเนื่องกันเมื่อยกธนบัตรด้านหน้าขึ้นส่องดูกับแสงสว่างจะมองเห็นเป็นตัวเลขอารบิก 1000 ที่สมบูรณ์ลายประดิษฐ์สีทองที่ด้านหน้าเบื้องซ้ายมุมล่าง ภายในมีตัวเลขอารบิก 1000 ซ่อนไว้ ซึ่งมองเห็นได้เมื่อเอียงธนบัตรเข้าหาแสงสว่างโดยมองผ่านจากมุมล่างซ้ายเข้าหากึ่งกลางธนบัตรเมื่อพลิกขอบล่างธนบัตรขึ้นจะเห็นลายประดิษฐ์สีทองเปลี่ยนเป็นสีเขียวแถวตัวเลขอารบิก 1000 สลับกับลายประดิษฐ์ที่ด้านหน้าตอนกลางเบื้องซ้ายพิมพ์ในแนวตั้งด้วยหมึกพิมพ์พิเศษสีเหลือบแดงภาพเสาโรมันเฉพาะส่วนที่พิมพ์ด้วยสีเขียวอมเหลืองที่ด้านหน้าบริเวณตอนกลางเบื้องซ้ายพิมพ์ด้วยหมึกพิมพ์พิเศษซึ่งจะเปลี่ยนเป็นสีแดงเรืองแสงภายใต้รังสีเหนือม่วงลายดอกลอยสีเขียวอมเหลืองที่ด้านหน้าบริเวณเบื้องซ้ายมุมล่างและภาพเสาโรมันสีน้ำตาลอมส้มและสีเหลืองที่ตอนกลางธนบัตรพิมพ์ทับด้วยหมึกพิมพ์พิเศษ ซึ่งมองไม่เห็นในแสงธรรมชาติแต่จะปรากฏลายดอกลอยตัวเลขอารบิก 1000 ลายประดิษฐ์และลายไทยประดิษฐ์ สีเหลืองอมเขียวเรืองแสงภายใต้รังสีเหนือม่วงหมวดอักษรและเลขหมายไทยกับหมวดอักษรโรมันและเลขหมายอารบิกพิมพ์ด้วยหมึกพิมพ์พิเศษสีแดงซึ่งจะเปลี่ยนเป็นสีส้มเรืองแสงภายใต้รังสีเหนือม่วง(๓) หมึกพิมพ์ด้านหลังลายประดิษฐ์และลายซุ้มเรือนแก้วเฉพาะส่วนที่พิมพ์ด้วยสีส้มที่ด้านหลังบริเวณเบื้องซ้ายและตอนกลางของธนบัตรพิมพ์ด้วยหมึกพิมพ์พิเศษ ซึ่งจะเปลี่ยนเป็นสีเหลืองเรืองแสงภายใต้รังสีเหนือม่วง๒. ขนาดธนบัตรกว้าง ๗๒ มิลลิเมตร ยาว ๑๖๒ มิลลิเมตรประกาศ ณ วันที่ ๒๔ มิถุนายน พ.ศ. ๒๕๕๘สมหมาย ภาษีรัฐมนตรีว่าการกระทรวงการคลังปริยานุช/ผู้จัดทำ๓๐มิถุนายน ๒๕๕๘ปริญสินีย์/ผู้ตรวจ๓๐มิถุนายน ๒๕๕๘ปิยะธิดา/ปรับปรุง๕ ตุลาคม ๒๕๖๑[๑]ราชกิจจานุเบกษา เล่ม ๑๓๒/ตอนพิเศษ ๑๔๗ ง/หน้า ๓/๒๖ มิถุนายน ๒๕๕๘